تورکیه جمهوریتی جمهوررئیسی رجب طیب ایردوغان, تلفن آرقه لی, کانادا باش وزیری جستین ترودو بیلن سوزله شدی.
جمهوررئیسلیک ارتباط لر ریاستی تامانیدن بیریلگن بیاناتده, اوشبو صحبتده, تورکیه بیلن کانادا اورته سیده گی مناسبت لرنینگ رواجلنتیریلیشی, ایککی تامانلمه تجارت حجمی نینگ آرتیریلیشی و مدافعه صنایع سی بوییچه همکارلیک توغریسیده گی قیین چیلیک لرنینگ ییچیلیشی توغریسیده تشله نه دیگن قدم لر باره سیده بحث ایتیلگن لیگی معلوم قیلیندی.
ایردوغان, ارمنستان نینگ هجوم لری آرتیدن باشله گن آذربایجان بیلن ارمنستان اورته سیده گی اختلاف سببلی کانادا نینگ بعضی عسکری محصولاتی نینگ تورکیه گه صادراتی نی معطل قیلیب قویگن لیگی نینگ متفق لیک روحی گه اویغون ایمس لیگی نی بیلدیردی.
آذربایجان بیلن ارمنستان اورته سیده گی اختلاف نینگ اساسی سببی نینگ یوقاری قاره باغ نینگ 30 ییل دن بیری ارمنستان نینگ اشغالی آستیده بولگن لیگی دن عبارت ایکن لیگی نی بیلدیرگن ایردوغان, آذربایجان نینگ خلق ارا مقیاسده تن آلینگن اوز توپراق لری ده عملیات اویوشتیریاتگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
